उनकी सरकार में सबसे ज्यादा सांसद थे फिर भी हो गई हत्या
Azam Khan Rampur Road Show Update; Follow Uttar Pradesh Rampur Municipal Polls Latest News, Reports, and Updates On Dainik Bhaskar (दैनिक भास्कर) रामपुर में पूर्व कैबिनेट मंत्री आजम खान अपने पुराने आक्रामक अंदाज में नजर आ रहे हैं। आजम खान ने नगर पालिका सदर की अध्यक्ष सीट सपा प्रत्याशी के प्रचार अभियान के तहत रोड शो किया।
समाजवादी पार्टी के नेता आजम खान ने सोमवार को कहा कि 'भगवान बहुत बुरी तरह से बदला लेता है। मैंने इंदिरा गांधी का जमाना देखा है। पूर्व प्रधानमंत्री राजीव गांधी की सरकार में सबसे ज्यादा सांसद थे। जब उनकी हत्या हुई तो उनके शरीर का एक भी टुकड़ा नहीं मिला। संजय गांधी आसमान में उड़े और मरने के बाद टुकड़ों में पाए गए।
आजम खान इन दिनों रामनगर में निकाय चुनाव को लेकर एक्टिव हैं। रामपुर से सपा की प्रत्याशी फातिमा जबी के लिए वोट मांगते हुए उन्होंने यह बयान दिया।
सरकार बदलने के बाद पुलिस वाले भी बदल गए
भारतीय जनता पार्टी पर निशाना साधते हुए आजम खान ने कहा, "मेरा 40-42 साल का राजनीतिक अनुभव है। सरकार बदलने के बाद पुलिस वाले भी बदल गए। जिन पुलिसकर्मियों ने तुम्हारे घर के दरवाजे तोड़ दिए हैं, जिन पुलिसकर्मियों ने तुमको ठोकर मारी है, वही सरकार के बदलने के बाद तुम्हें सलाम करेंगे।"
इस दौरान उन्होंने जनता से कहा, "है किसी में हिम्मत टक्कर की, जब तक नीला आसमां हमारे सिर पर है, वही हमारा मुहाफिज था, वही हमारा मुहाफिज है और वही रहेगा, न हम कभी किसी से डरे थे, न किसी से डरेंगे।"
विधानसभा जीते थे, चेयरमैनी भी जीतेंगे
सोमवार को भी पूर्व कैबिनेट मंत्री आजम खान नगर पालिका सदर अध्यक्ष पद की उम्मीदवार फातिमा जबीं के पक्ष में रोड शो किया। इस दौरान कार से उतरकर वह पैदल चले और लोगों से मिले।​​ ​​​आजम ने​ कहा, 'हम बस ऊपरवाले के आगे झुके थे, उसी के आगे झुकेंगे। हमने पार्लियामेंट जीती थी और विधानसभा भी जीती थी, इंशा अल्लाह हम ये चेयरमैनी भी जीतकर दिखाएंगे।' इस दौरान सपा कार्यकर्ता इंकलाब जिंदाबाद सपा के समर्थन में नारेबाजी करते रहे।
2017 के बाद आजम पर दर्ज हुए थे 90 से अधिक मामले
2017 में योगी सरकार आई। उसके बाद सपा नेता आजम खान के खिलाफ 90 से अधिक केस दर्ज हुए। भड़काऊ बयान देने पर उन्हें तीन साल की सजा हुई। जिसकी वजह से उनकी विधानसभा की सदस्यता रद्द हो गई। आजम खान के खिलाफ अप्रैल 2019 में एक चुनावी जनसभा के दौरान रामपुर में तैनात प्रशासनिक अधिकारी, पीएम मोदी और सीएम योगी के खिलाफ टिप्पणी किए जाने को लेकर मामले दर्ज कराए गए थे।
ये लिंक भी पढ़ें...
भावुक आजम खान बोले- हम भिखारी ही तो हैं, हाथ फैलाए खड़ा हूं
इससे पहले शनिवार को सपा नेता आजम खान ने रामपुर की शाहबाद तहसील में जनसभा को संबोधित किया था। इस दौरान आजम खान कई बार भावुक हुए। कहा- हम तो तुम्हारे लिए आए हैं। तुमसे मांगने आए हैं। खुले हुए हाथ भिखारी के होते हैं। हमारी हैसियत क्या है, एक भीख मांगने वाले की ही तो है। हम भिखारी ही तो हैं, कोई हाथ पर वोट रख देता है, कोई नोट रख देता है। पूरी खबर पढ़ें...
आजम बोले- क्या चाहते हो, कोई गोली मारकर चला जाए...
सपा नेता आजम खान पहली बार नगर निकाय चुनाव में सपा प्रत्याशियों के पक्ष में शुक्रवार को प्रचार करने मैदान पर उतरे थे। उन्होंने प्रदेश सरकार पर जमकर हमला बोला था। कहा था कि रामपुर वालों…आप लोग क्या चाहते हो, मुझे और मेरी औलाद को कोई आए और कनपटी पर गोली मार कर चला जाए? बस इतना ही तो रह गया है। अभी भी समय है, बचा लो निजाम-ए-हिंद को। कानून को बचा लो। कुछ नहीं देना है आपको सिर्फ अपने आप को हौसला देना है। सब फिर से ठीक हो जाएगा। पढ़ें पूरी खबर